Diari Oficial de la Generalitat Valenciana


Sumari del DOGV 8793, del 20-04-2020 (2020/2804)

RESOLUCIÓ de 12 de març de 2020, del conseller d'Economia Sostenible, Sectors productius, Comerç i Treball, per la qual es modifica la Resolució 10 de desembre de 2018, (DOGV 8442 de 12.12.2018) de concessió d'ajudes en matèria de comerç, consum i artesania, incrementant l'import de la subvenció concedida a l'Ajuntament de Xàtiva. Exp. CMDAFC/2018/37/46.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8793

Data del DOGV
:   20-04-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/2804


Data del document
:   12-03-2020

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Anàlisi jurídica

 Descriptors 

:   * Conselleria d'Economia Sostenible, Sectors Productius, Comerç i Treball
    * ajuda pública

RESOLUCIÓ de 12 de març de 2020, del conseller d'Economia Sostenible, Sectors productius, Comerç i Treball, per la qual es modifica la Resolució 10 de desembre de 2018, (DOGV 8442 de 12.12.2018) de concessió d'ajudes en matèria de comerç, consum i artesania, incrementant l'import de la subvenció concedida a l'Ajuntament de Xàtiva. Exp. CMDAFC/2018/37/46. [2020/2804]  
  
Vist l'expedient CMDAFC/2018/37/46 incoat com a conseqüència de la sol·licitud de subvenció formulada per l'Ajuntament de Xàtiva amb NIF G9706344C presentada el 15 de febrer de 2018, per al programa d'ajudes a entitats locals en matèria de comerç i artesania per a l'exercici 2018: Agències per al Foment de la Innovació Comercial (AFIC) acollint-se a la Resolució del director general de Comerç i Consum, de 29 de desembre de 2017, per la qual s'efectua la convocatòria anticipada per a l'exercici 2018 d'ajudes en matèria de comerç consum i artesania, en relació amb l'Ordre 14/2016, de 5 d'agost, de la Conselleria d'Economia Sostenible, Sectors productius, Comerç i Treball, per la qual s'aproven les bases reguladores per a la concessió de subvencions en matèria de comerç, consum i artesania. Títol II, capítol III, article 22.2.  
Vist:  
1. Que la sol·licitud presentada per l'Ajuntament de Xàtiva, tramitada a través de l'expedient CMDAFC/2018/37/46 va ser estimada mitjançant la Resolució de 10 de desembre de 2018 de concessió d'ajudes en matèria de comerç, consum i artesania, i se li va concedir una subvenció de 4.558,00 euros.   
2. Que aquesta resolució es recorre en termini, en reposició, davant la Secretaria Autonòmica d'Economia Sostenible, Sectors Productius i Comerç, al·legant haver presentat dins del termini i en la forma escaient tots i cadascun dels documents requerits.  
3. Que la Secretaria Autonòmica d'Economia Sostenible, Sectors Productius i Comerç, resol, en data 1 de març de 2019, vist l'informe emés pel Servei Territorial de Comerç i Consum de València, estimar el recurs de reposició interposat per l'Ajuntament de Xàtiva i incrementar la subvenció inicialment concedida de 4.558,00 euros, en 10.442,00 euros, els quals es van deixar d'estimar per error com a conseqüència d'una incidència informàtica en l'aplicació MASTIN-SUGUS.  
  
4. Que en l'acta de la Comissió Qualificadora reunida el 20 de maig de 2019 i que ha sigut elevada al conseller d'Economia Sostenible, Sectors Productius, Comerç i Treball, a través de la Direcció General de Comerç i Consum, consta la valoració de l'expedient i s'acorda incrementar la subvenció concedida en data 10 desembre de 2018 en 10.442,00 euros, concedint a l'Ajuntament de Xàtiva una subvenció total de 15.000,00 euros.  
Vistos els antecedents exposats, resolc:  
Modificar la resolució de concessió de data 10 de desembre de 2018 i concedir a l'Ajuntament de Xàtiva, amb NIF L6960086Z, com a beneficiari, una subvenció total de 15.000,00 euros, és a dir, 10.442,00 euros més del concedit inicialment corresponent a un pressupost elegible de 45.439,33 euros i a un suport del 100%, amb el límit de 15.000 euros establit en l'Ordre 14/2016, de 5 d'agost, de la Conselleria d'Economia Sostenible, Sectors productius, Comerç i Treball, per la qual s'aproven les bases reguladores per a la concessió de subvencions en matèria de comerç, consum i artesania, la qual es finançarà amb càrrec a l'aplicació pressupostària 09.67.16.690.25.239.16 i línia de subvenció S6913000 del pressupost de despeses de la Generalitat per a l'exercici 2020.  
  
Aquesta ajuda, s'acull al règim de minimis i està sotmesa al Reglament (UE) núm. 1407/2013 de la Comissió, de 18 de desembre de 2013 relatiu a l'aplicació dels articles 107 i 108 del Tractat de Funcionament de la Unió Europea a les ajudes de minimis (DOUE L 352/1, de 24 de desembre de 2013).  
La present resolució posa fia a la via administrativa i contra ella podrà interposar-se recurs contenciós- administratiu davant la Sala Contenciós-Administrativa del Tribunal Superior de Justícia de la Comunitat Valenciana, en el terme de dos mesos comptats des de l'endemà a la seua notificació, d'acord amb el que estableix l'article 46 de la Llei 29/1998, de 13 de juliol, Reguladora de la Jurisdicció Contenciós-Administrativa.  
  
València, 12 de març de 2020.- El conseller d'Economia Sostenible, Sectors Productius, Comerç i Treball: Rafael Climent González.